Det finnes ulovlige utgitte opptak fra 28. januar 1969 hvor gruppen øver inn sangen med Harrison på piano (og Billy Preston på orgel). Teksten viser seg å være ferdig skrevet. John Lennon forteller Harrison at han synes det er overflod av akkordskift. Harrison svarer at Preston kan godt spille pianoet slik at Harrison kan ta over gitaren. Dette liker tydeligvis ikke Lennon, siden han starter sangen på nytt. De foretar en del gjennomkjøringer, men det er mest trommeslager Ringo Starr som er villig til å følge Harrison, mens de Lennon og McCartney muligens kjeder seg.